北京國安足球會

係一間中國足球超級聯賽嘅足球會，1992年12月31號成立，總部喺北京，主場喺工人體育場，而家係唯一一隻代表北京地區參加中國足球超級聯賽嘅足球會。

佢係中國足球甲A聯賽同埋中國足球超級聯賽嘅其中一個創始嘅足球會成員。隊波喺1994年，中國足球聯賽開始職業化到依家為止，長期都係喺積分榜嘅前幾位，喺2009年嘅中超賽季，重攞咗中國頂級職業聯賽嘅冠軍；截至2022年，球會已四次贏得中國足協盃冠軍、兩次參加亞洲盃賽冠軍盃、10次參加亞洲聯賽冠軍盃。

北京國安嘅口號係「永遠爭第一」，呢句口號唔止成為中信國安集團公司所推崇嘅「國安精神」，同時亦令球會喺北京嘅球迷同埋媒體中具有廣泛嘅號召力。

2016年12月30號，呢隊波完成增資擴股，中赫置地取代中信股份做咗球會嘅第一大股東，呢隊球會也成為咗中國職業足球頂級聯賽創始球隊入面，最後一家更換股東嘅球會。

中國足球球會
北京運動